Imagini exclusive au fost surprinse de un cameraman Digi24: momentul în care un bărbat i-a furat unui jandarm, o femeie, pistolul din dotare. Este vorba despre cei doi jandarmi lăsați în urmă de colegi, în mulțime, și au fost bătuți cu bestialitate de câțiva bărbați, dar protestatarii i-au escortat în siguranță către o zonă sigură.

Citiţi şi: Seara care ar putea schimba totul

Armele celor doi jandarmi care au fost bătuţi în Piaţa Victoriei au fost sustrase, iar structurile Ministerului Afacerilor Interne face cercetări în acest caz.

„Structurile MAI au fost mobilizate pentru identificarea persoanelor care au sustras armele individuale ale celor doi jandarmi care au fost loviţi cu bestialitate de mai multe persoane în Piaţa Victoriei. În acest moment sunt analizate imaginile care surprind momentul respectiv pentru identificarea acelor persoane”, precizează purtătorul de cuvânt al Jandarmeriei.

Cazul va fi preluat de Parchetul competent.

Jandarmeria face apel la toţi cetăţenii care au informaţii să anunţe poliţia.

Jandarmii au intrat în forţă în Piaţa Victoriei, gonind oamenii, deşi mii de persoane protestau în continuare. Doi jandarmi, între care o femeie, au fost prinşi la un moment dat de un grup de persoane violente, care au început să îi lovească. Cei doi jandarmi au fost scoşi de un grup de manifestanţi paşnici, care au făcut scut uman în jurul celor doi jandarmi şi i-au escortat până la un grup de jandarmi, care nu au intervenit pentru a-şi salva colegii.

Citiți și

VIDEO. Doi jandarmi, bătuți cu bestialitate de protestatari

Noi imagini cu femeia-jandarm lovită cu brutalitate. Mai mulţi protestatari au făcut scut uman în jurul ei

Exclusiv: Ce spune Jandarmeria despre informația oficială falsă care privea starea de sănătate a femeii-jandarm